Fælles holdning (EF) nr. 48/2002

fastlagt af Rådet den 20. juni 2002

med henblik på vedtagelse af Europa-Parlamentets og Rådets forordning (EF) nr. .../2002 af ... om ændring af Rådets forordning (EF, Euratom) nr. 58/97 om statistik over erhvervsstrukturer

(2002/C 228 E/01)

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 285,

under henvisning til forslag fra Kommissionen(1),

under henvisning til udtalelse fra Det Økonomiske og Sociale Udvalg(2),

under henvisning til udtalelse fra Den Europæiske Centralbank(3),

efter proceduren i traktatens artikel 251(4), og

ud fra følgende betragtninger:

(1) Ved forordning (EF, Euratom) nr. 58/97(5) er der fastlagt en fælles ramme for indsamling, udarbejdelse, indberetning og evaluering af fællesskabsstatistikker om virksomhedernes struktur, aktiviteter, konkurrenceevne og resultater i Fællesskabet.

(2) Udviklingen i Fællesskabets monetære, økonomiske og sociale integration gør det nødvendigt at udvide nævnte fælles ramme til at omfatte kreditinstitutter, pensionskasser, anden finansieringsvirksomhed og servicevirksomhed i forbindelse med pengeinstitutter, finansierings- og forsikringsvirksomhed.

(3) Det indre markeds virkemåde og udvikling øger behovet for data til måling af effektiviteten, navnlig inden for sektorerne kreditinstitutter, pensionskasser, anden finansieringsvirksomhed og servicevirksomhed i forbindelse med pengeinstitutter, finansierings- og forsikringsvirksomhed.

(4) Liberaliseringen af den internationale handel med finansielle tjenesteydelser kræver, at der foreligger virksomhedsstatistikker inden for sektoren finansielle tjenesteydelser til støtte for handelsforhandlingerne.

(5) Udarbejdelsen af national- og regionalregnskaber i henhold til Rådets forordning (EF) nr. 2223/96 af 25. juni 1996 om det europæiske national- og regionalregnskabssystem i Det Europæiske Fællesskab(6) kræver sammenlignelige, fuldstændige og pålidelige virksomhedsstatistikker inden for sektoren finansielle tjenesteydelser.

(6) Indførelsen af den fælles valuta vil få væsentlig indflydelse på de finansielle tjenester og de grænseoverskridende kapitalstrømme, hvilket fremhæver behovet for data om konkurrenceevne, det indre marked og internationalisering.

(7) En smidig gennemførelse af de kompetente myndigheders politikker vedrørende tilsyn med kreditinstitutterne og det finansielle systems stabilitet kræver yderligere data om kreditinstitutter og andre finansielle institutioner.

(8) Ved i højere grad at udnytte liberaliseringen af investeringsreglerne vil en dynamisk pensionskassesektor kunne bidrage til at stimulere kapitalmarkederne.

(9) I Europa-Parlamentets og Rådets afgørelse nr. 2179/98/EF af 24. september 1998 om revision af Det Europæiske Fællesskabs program for politik og handling i forbindelse med miljøet og bæredygtig udvikling "Mod en bæredygtig udvikling"(7) understregedes igen behovet for pålidelige og sammenlignelige data, statistikker og indikatorer som et vigtigt redskab til at vurdere omkostningerne ved at overholde miljøbestemmelserne.

(10) Udvalget for Det Statistiske Program, der er nedsat ved afgørelse 89/382/EØF, Euratom(8), Det Rådgivende Udvalg for Banklovgivning, nedsat ved direktiv 77/780/EØF(9), Udvalget for Penge-, Kreditmarkeds- og Betalingsbalancestatistik nedsat ved afgørelse 91/115/EØF(10) og Forsikringskomitéen, der er nedsat ved direktiv 91/675/EØF(11), er blevet hørt -

UDSTEDT FØLGENDE FORORDNING:

Artikel 1

I forordning (EF, Euratom) nr. 58/97 foretages følgende ændringer:

1) I artikel 5 tilføjes følgende led: "- et detaljeret modul for statistikker over erhvervsstrukturer vedrørende kreditinstitutter som defineret i bilag 6

- et detaljeret modul for statistikker over erhvervsstrukturer vedrørende pensionskasser som defineret i bilag 7."

2) Bilag 6 og 7, som findes i bilaget til nærværende forordning, tilføjes.

Artikel 2

I bilag 1 til forordning (EF, Euratom) nr. 58/97 foretages følgende ændringer:

1) I afsnit 5 tilføjes følgende punktum: "Dog skal det første referenceår, for hvilket der udarbejdes statistikker over de aktivitetskategorier, der er omfattet af NACE Rev. 1, gruppe 65.2 og hovedgruppe 67 fastsættes efter proceduren i denne forordnings artikel 13."

2) Afsnit 8 affattes således: "Afsnit 8

Indberetning af resultaterne

1. Resultaterne indberettes inden 18 måneder efter udgangen af referenceperiodens kalenderår undtagen for aktiviteterne i undergruppe 65.11 i NACE Rev. 1 og de aktiviteter i NACE Rev. 1, der er omfattet af bilag 5, 6 og 7. For resultaterne vedrørende undergruppe 65.11 i NACE Rev. 1 er indberetningsfristen ti måneder. For de aktiviteter, der er omfattet af bilag 5, 6 og 7 er indberetningsfristen fastlagt i disse bilag. Dog skal indberetningsfristen for resultaterne vedrørende de aktivitetskategorier, der er omfattet af gruppe 65.2 og hovedgruppe 67 i NACE Rev. 1, fastsættes efter proceduren i denne forordnings artikel 13.

2. Undtagen for hovedgruppe 65 og 66 i NACE Rev. 1 indberettes de foreløbige nationale resultater eller skøn inden ti måneder efter udgangen af referenceperiodens kalenderår for de virksomhedsstatistikker, som er udarbejdet for følgende variabler:

12 11 0 (omsætning)

16 11 0 (antal beskæftigede).

Disse foreløbige resultater eller skøn opdeles efter det 3 cifrede niveau (gruppe) i NACE Rev. 1 undtagen for hovedafdeling H, I og K i NACE Rev. 1, der opdeles efter grupperne i afsnit 9. Fristen for indberetning af foreløbige resultater eller skøn vedrørende hovedgruppe 67 i NACE Rev. 1, fastsættes efter proceduren i denne forordnings artikel 13."

3) I afsnit 9 affattes hovedafdeling J således: "Hovedafdeling J

Pengeinstitutter, finansierings- og forsikringsvirksomhed

For at gøre det muligt at udarbejde statistikker på fællesskabsplan skal medlemsstaterne indberette de nationale resultater fordelt på undergrupperne i NACE Rev. 1."

4) I afsnit 10, stk. 1, affattes første punktum således: "Medlemsstaterne aflægger beretning til Kommissionen om definition, struktur og tilgængelighed af information om statistiske enheder, som er klassificeret i hovedafdeling M til O i NACE Rev. 1."

Artikel 3

I bilag 2 til forordning (EF, Euratom) nr. 58/97 foretages følgende ændringer:

1) I afsnit 4, stk. 3, indsættes følgende variabler efter variablen 21 11 0 (investering i udstyr og anlæg til forureningskontrol og hjælpemidler til forureningsbekæmpelse - navnlig "end-of-pipe-udstyr"): "21 12 0 - Investering i udstyr og anlæg i forbindelse med renere teknologi ('integreret teknologi') (*)."

2) Fodnoten i afsnit 4, stk. 3, affattes således: "(*) Hvis den samlede omsætning eller antallet af beskæftigede i en hovedgruppe under hovedafdeling C til E i NACE Rev. 1 i en medlemsstat udgør mindre end 1 % af det samlede tal for Fællesskabet, skal de oplysninger til brug for udarbejdelse af statistikker, som vedrører variabel 21 11 0, 21 12 0, 22 11 0 og 22 12 0, ikke nødvendigvis indsamles i henhold til denne forordning. Hvis det er nødvendigt af hensyn til Fællesskabets politik, kan Kommissionen efter proceduren i denne forordnings artikel 13 anmode om ad hoc-indsamling af oplysningerne."

3) I afsnit 4, stk. 4, indsættes følgende variabel efter variablen 20 31 0 (Køb af elektricitet (værdi)): "21 14 0 - Samlede driftsudgifter til miljøbeskyttelse (*)."

4) I afsnit 4, stk. 4, tilføjes følgende fodnote: "(*) Hvis den samlede omsætning eller antallet af beskæftigede i en hovedgruppe under hovedafdeling C til E i NACE Rev. 1 i en medlemsstat udgør mindre end 1 % af det samlede tal for Fællesskabet, skal de oplysninger til brug for udarbejdelse af statistikker, som vedrører variabel 21 14 0, ikke nødvendigvis indsamles i henhold til denne forordning. Hvis det er nødvendigt af hensyn til Fællesskabets politik, kan Kommissionen efter proceduren i denne forordnings artikel 13 anmode om ad hoc-indsamling af oplysningerne."

5) I afsnit 5 tilføjes følgende stykker: "3. Kalenderåret 2001 er det første referenceår, for hvilket der skal udarbejdes statistikker vedrørende variabel 21 12 0 og 21 14 0.

4. For variablen 21 12 0 udarbejdes der statistikker hvert år. For variablen 21 14 0 udarbejdes der statistikker hvert tredje år."

6) Afsnit 7, stk. 6, affattes således: "6. Resultaterne for variablerne 21 11 0, 21 12 0 og 21 14 0 opdeles på 2-cifret niveau i NACE Rev. 1 (hovedgruppe)."

7) I afsnit 7 tilføjes følgende stykke: "7. Resultaterne for variablerne 21 11 0, 21 12 0 og 21 14 0 opdeles i følgende miljøbeskyttelseskategorier: beskyttelse af omgivende luft og klima, spildevandshåndtering, affaldshåndtering og anden miljøbeskyttelse. Resultaterne vedrørende miljøbeskyttelseskategorier opdeles på 2-cifret niveau i NACE Rev. 1 (hovedgruppe)."

8) I afsnit 9 indsættes følgende: "21 11 0 - (Investering i udstyr og anlæg til forureningskontrol og hjælpemidler til forureningsbekæmpelse - navnlig 'end-of-pipe-udstyr')."

Følgende bemærkning tilføjes vedrørende variablerne 21 11 0, 21 12 0 og 21 14 0: "Kun separat opdeling for miljøområderne biodiversitet og landskab, jordbund og grundvand."

9) I afsnit 10 tilføjes følgende punktum: "Overgangsperioden for udarbejdelsen af de statistiske data vedrørende variablerne 21 12 0 og 21 14 0 kan forlænges med op til yderligere fire år efter proceduren i denne forordnings artikel 13".

Artikel 4

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i ...

På Europa-Parlamentets vegne

Formand

På Rådets vegne

Formand

(1) EFT C 154 E af 29.5.2001, s. 129 og EFT C 332 E af 27.11.2001, s. 340.

(2) EFT C 260 af 17.9.2001, s. 54.

(3) EFT C 131 af 3.5.2001, s. 5.

(4) Europa-Parlamentets udtalelse af 13.6.2001 (EFT C 53 E af 28.2.2002, s. 213), Rådets fælles holdning af ... (endnu ikke offentliggjort i EFT) og Europa-Parlamentets afgørelse af ... (endnu ikke offentliggjort i EFT).

(5) EFT L 14 af 17.1.1997, s. 1. Senest ændret ved forordning (EF, Euratom) nr. 410/98 (EFT L 52 af 21.2.1998, s. 1).

(6) EFT L 310 af 30.11.1996, s. 1. Senest ændret ved Europa-Parlamentets og Rådets forordning (EF) nr. 359/2002 (EFT L 58 af 28.2.2002, s. 1).

(7) EFT L 275 af 10.10.1998, s. 1.

(8) EFT L 181 af 28.6.1989, s. 47.

(9) EFT L 322 af 17.12.1977, s. 30. Senest ændret ved Europa-Parlamentets og Rådets direktiv 98/33/EF (EFT L 204 af 21.7.1998, s. 29).

(10) EFT L 59 af 6.3.1991, s. 19. Senest ændret ved afgørelse 96/174/EF (EFT L 51 af 1.3.1996, s. 48).

(11) EFT L 374 af 31.12.1991, s. 32.

BILAG

"BILAG 6

DETALJERET MODUL FOR STATISTIKKER OVER ERHVERVSSTRUKTURER VEDRØRENDE KREDITINSTITUTTER

Afsnit 1

Formål

Formålet med dette bilag er at fastlægge en fælles ramme for indsamling, udarbejdelse, indberetning og evaluering af fællesskabsstatistikker over kreditinstitutsektorens struktur, aktivitet, konkurrenceevne og resultater. Modulet indbefatter en detaljeret liste over variabler, for hvilke der skal indsamles statistisk materiale for at forbedre kendskabet til udviklingen inden for kreditinstitutsektoren på nationalt og internationalt plan samt på fællesskabsplan.

Afsnit 2

Anvendelsesområde

De statistikker, der skal udarbejdes, vedrører de kategorier, som er nævnt i artikel 2, nr. i), ii) og iii), i denne forordning og navnlig:

1) en detaljeret analyse af kreditinstitutternes struktur, aktiviteter, konkurrenceevne og resultater

2) udviklingen i og fordelingen af den samlede forretningsaktivitet og forretningsaktiviteten pr. produkt, internationale aktiviteter, antal beskæftigede, kapital og reserver og andre aktiver og passiver.

Afsnit 3

Dækning

1. Der udarbejdes statistikker for kreditinstitutternes aktiviteter, som er omfattet af undergruppe 65.12 og 65.22 i NACE Rev. 1.

2. Statistikkerne udarbejdes for alle kreditinstitutter, der er omhandlet i artikel 2, stk. 1, litra a), og stk. 2, i Rådets direktiv 86/635/EØF af 8. december 1986 om bankers og andre penge- og finansieringsinstitutters årsregnskaber og konsoliderede regnskaber(1), dog ikke for centralbanker.

3. Filialer af de kreditinstitutter, som er omhandlet i artikel 24 i Europa-Parlamentets og Rådets direktiv 2000/12/EF af 20. marts 2000 om adgang til at optage og udøve virksomhed som kreditinstitut(2), hvis virksomhed falder ind under undergrupperne 65.12 og 65.22 i NACE Rev. 1, sidestilles med de kreditinstitutter, der er anført i stk. 2.

Afsnit 4

Variabler

De variabler, der skal udarbejdes, er anført nedenfor. Variabler, som er anført i kursiv, indgår også i listerne under det generelle modul i bilag 1. Når variabler udledes direkte af årsregnskaberne, sidestilles regnskabsår, der slutter inden for et referenceår, med det pågældende referenceår.

Listen indeholder:

i) variabler, der er opført i artikel 4 i direktiv 86/635/EØF: balancens aktivside: post 4; balancens passivside: post 2 a) + 2 b) aggregeret, post 7 + 8 + 9 + 10 + 11 + 12 + 13 + 14 aggregeret

ii) variabler, der er opført i artikel 27 i direktiv 86/635/EØF: post 2, post 3 a) + 3 b) + 3 c) aggregeret, post 3 a), post 4, post 5, post 6, post 7, post 8 a) + 8 b) aggregeret, post 8 b), post 10, post 11 + 12 aggregeret, post 9 + 13 + 14 aggregeret, post 15 + 16 aggregeret, post 19, post 15 + 20 + 22 aggregeret, post 23

iii) hertil kommer følgende variabler:

>TABELPOSITION>

iv) variabler, for hvilke der skal udarbejdes årlige regionale statistikker:

>TABELPOSITION>

Afsnit 5

Første referenceår

Det første referenceår, for hvilket der for variablerne i afsnit 4 skal udarbejdes årlige statistikker, er kalenderåret 2001.

Afsnit 6

Udarbejdelse af resultater

1. Resultaterne opdeles i følgende undergrupper i NACE Rev. 1: henholdsvis 65.12 og 65.22.

2. De regionalstatistiske data opdeles på 4-cifret niveau i NACE Rev. 1 (undergrupper) og niveau 1 i nomenklaturen for statistiske territorialenheder (NUTS).

Afsnit 7

Indberetning af resultaterne

Fristen for indberetning af resultaterne fastsættes efter proceduren i denne forordnings artikel 13. Den må højst være ti måneder regnet fra udgangen af referenceåret.

Afsnit 8

Udvalget for Penge-, Kreditmarkeds- og Betalingsbalancestatistik

Kommissionen underretter Udvalget for Penge-, Kreditmarkeds- og Betalingsbalancestatistik om gennemførelsen af dette modul og om alle tilpasninger til den økonomiske og tekniske udvikling i forbindelse med indsamling og statistisk bearbejdning af data, bearbejdningen og indberetning af resultaterne.

Afsnit 9

Pilotundersøgelser

1. For de aktiviteter, der er omfattet af dette bilag, vedtager Kommissionen følgende pilotundersøgelser, som gennemføres af medlemsstaterne:

a) oplysninger om derivater og poster uden for balancen

b) oplysninger om distributionsnet

c) oplysninger, som er nødvendige for at opsplitte kreditinstitutternes transaktioner i priser og mængder.

2. Pilotundersøgelserne skal afdække, om det er relevant og muligt at tilvejebringe disse data, idet fordelene ved at råde over dataene sættes i relation til indsamlingsomkostningerne og den byrde, der pålægges kreditinstitutterne.

Afsnit 10

Overgangsperiode

For det detaljerede modul må overgangsperioden ikke overstige tre år regnet fra begyndelsen af det første referenceår for udarbejdelse af statistikkerne, der er omhandlet i afsnit 5.

(1) EFT L 372 af 31.12.1986, s. 1. Senest ændret ved Europa-Parlamentets og Rådets direktiv 2001/65/EF (EFT L 283 af 27.10.2001, s. 28).

(2) EFT L 126 af 26.5.2000, s. 1. Senest ændret ved direktiv 2000/28/EF (EFT L 275 af 27.10.2000, s. 37).

BILAG 7

DETALJERET MODUL FOR STATISTIKKER OVER ERHVERVSSTRUKTURER VEDRØRENDE PENSIONSKASSER

Afsnit 1

Formål

Formålet med dette bilag er at fastlægge en fælles ramme for indsamling, udarbejdelse, indberetning og evaluering af fællesskabsstatistikker over kreditinstitutsektorens struktur, aktivitet, konkurrenceevne og resultater. Modulet indbefatter en detaljeret liste over variabler, for hvilke der skal indsamles statistisk materiale for at forbedre kendskabet til udviklingen inden for kreditinstitutsektoren på nationalt og internationalt plan samt på fællesskabsplan.

Afsnit 2

Anvendelsesområde

De statistikker, der skal udarbejdes, vedrører de kategorier, der er nævnt i artikel 2, nr. i), ii) og iii), i denne forordning og navnlig:

1) en detaljeret analyse af pensionskassernes struktur, aktiviteter, konkurrenceevne og resultater

2) udviklingen i og fordelingen af den samlede forretningsaktivitet, pensionskassernes medlemsstruktur, internationale aktiviteter, antal beskæftigede, investeringer og passiver.

Afsnit 3

Dækning

1. Der udarbejdes statistikker for al virksomhed, som er omfattet af undergruppe 66.02 i NACE Rev. 1. Denne kategori omfatter selvstændige pensionskassers virksomhed.

2. Nogle statistikker udarbejdes for virksomheder med ikke-selvstændige pensionskasser, der udøves som servicevirksomhed.

Afsnit 4

Variabler

1. I nedennævnte liste over variabler er anført, hvis det er relevant, for hvilken type statistisk enhed der skal udarbejdes statistikker. Variabler, som er anført i kursiv, indgår også i listerne under det generelle modul i bilag 1. Når variabler udledes direkte af årsregnskaberne, sidestilles regnskabsår, der slutter inden for et referenceår, med det pågældende referenceår.

2. Demografiske variabler og virksomhedsvariabler, for hvilke der skal udarbejdes årlige statistikker (kun virksomheder med selvstændige pensionskasser):

>TABELPOSITION>

3. Virksomhedsvariabler, for hvilke der skal udarbejdes årlige statistikker (kun for ikke-selvstændige pensionskasser):

>TABELPOSITION>

Afsnit 5

Første referenceår

Det første referenceår, for hvilket der for variablerne i afsnit 4 skal udarbejdes årlige statistikker, er kalenderåret 2002.

Afsnit 6

Udarbejdelse af resultater

1. Resultaterne vedrørende variablerne i afsnit 4, stk. 2, opdeles på 4-cifret niveau (undergrupper) i NACE Rev. 1.

2. Resultaterne vedrørende variablerne i afsnit 4, stk. 3, opdeles efter hovedafdelinger i NACE Rev. 1.

Afsnit 7

Indberetning af resultaterne

Resultaterne indberettes inden 12 måneder efter udløbet af referenceåret.

Afsnit 8

Forsikringskomitéen

Kommissionen underretter Forsikringskomitéen om gennemførelsen af dette modul og om alle tilpasninger til den økonomiske og tekniske udvikling i forbindelse med indsamling og statistisk bearbejdning af data, bearbejdningen og indberetning af resultaterne.

Afsnit 9

Pilotundersøgelser

For de aktiviteter, der er omfattet af dette bilag, vedtager Kommissionen følgende pilotundersøgelser, som gennemføres af medlemsstaterne:

1. Mere detaljerede oplysninger om pensionskassernes grænseoverskridende virksomhed

>TABELPOSITION>

2. Yderligere oplysninger om ikke-selvstændige pensionskasser:

>TABELPOSITION>

3. Oplysninger om derivater og poster uden for balancen.

Pilotundersøgelserne skal afdække, om det er relevant og muligt at tilvejebringe disse data, idet fordelene ved at råde over dataene sættes i relation til indsamlingsomkostningerne og den byrde, der pålægges pensionskasserne.

Afsnit 10

Overgangsperiode

For det detaljerede modul må overgangsperioden ikke overstige tre år regnet fra begyndelsen af det første referenceår for udarbejdelse af statistikkerne, der er omhandlet i afsnit 5. Denne overgangsperiode kan forlænges med en yderligere periode på indtil tre år efter proceduren i denne forordnings artikel 13."

RÅDETS BEGRUNDELSE

I. INDLEDNING

1. Rådet sendte den 25. januar 2001 Kommissionen et forslag til Europa-Parlamentets og Rådets forordning om ændring af forordning (EF, Euratom) nr. 58/97 om statistik over erhvervsstrukturer.

2. Ovennævnte forslag bygger på traktatens artikel 285, hvorefter proceduren med fælles beslutningstagning med Europa-Parlamentet i henhold til traktatens artikel 251 finder anvendelse.

3. Den Europæiske Centralbank afgav udtalelse den 6. april 2001.

4. Europa-Parlamentet vedtog sine ændringer til forslaget den 13. juni 2001.

5. Det Økonomiske og Sociale Udvalg afgav udtalelse den 11. juli 2001.

6. Kommissionen forelagde den 27. september 2001 i henhold til EF-traktatens artikel 250, stk. 2, Rådet et ændret forslag, hvori Europa-Parlamentets ændringer er indarbejdet.

7. Rådet vedtog den 20. juni 2002 sin fælles holdning i medfør af traktatens artikel 251.

II. FORMÅL

Formålet med forslaget er at ændre forordning (EF, Euratom) nr. 58/97 om statistik over erhvervsstrukturer for at udvide dens anvendelsesområde til at omfatte kreditinstitutter, pensionskasser, anden forsikringsvirksomhed og servicevirksomhed i forbindelse med pengeinstitutter, finansierings- og forsikringsvirksomhed.

Forslaget udvider navnlig bilag 1 til forordningen til også at omfatte pengeinstitutter, finansierings- og forsikringsvirksomhed (undergruppe 65.2 i NACE Rev. 1) og anden servicevirksomhed i forbindelse med pengeinstitutter, finansierings- og forsikringsvirksomhed (hovedgruppe 67 i NACE Rev. 1) indfører to nye variabler vedrørende miljøudgifter i bilag 2 og tilføjer to nye bilag, som omfatter kreditinstitutter og pensionskasser.

III. ANALYSE AF DEN FÆLLES HOLDNING

Den fælles holdning ligger tæt op ad Kommissionens ændrede forslag, der selv omfatter alle Europa-Parlamentets ændringer. Rådet har foretaget følgende ændringer i Kommissionens ændrede forslag.

I artikel 3, nr. 9 forlænges muligheden for at udvide overgangsperioden for udarbejdelsen af de statistiske data vedrørende variablerne 21 12 0 og 21 14 0 fra tre til fire år. Dette er nødvendigt for at sikre, at alle nationale statistiske institutter har tilstrækkelig tid til at træffe de nødvendige foranstaltninger til at indsamle data om disse variabler.

I det nye bilag 6 til forordning 58/97 har Rådet ikke accepteret Europa-Parlamentets ændring 4 og har genindsat Kommissionens oprindelige forslag: variablerne 45 31 0, 45 41 0 og 45 42 0 bliver fakultative i stedet for obligatoriske, eftersom de ikke er væsentlige.

Rådet har foretaget en række ændringer i det nye bilag 7, som afspejler visse medlemsstaters problemer med at indsamle detaljerede data om pensionskasser:

Variablerne 11 61 0, 48 15 1 og 48 15 2 bliver fakultative, da disse variabler ikke er væsentlige for undersøgelsen af pensionskassernes resultater, og da udgifterne i forbindelse med indsamlingen af data herom kan opveje fordelene.

Titlen på variabel 48 64 0 bliver "Samlede investeringer opdelt i euro- og ikke-euro-komponenter" for at sikre tilstrækkelig information om fordelingen på valuta, uden at det medfører unødvendige udgifter for virksomhederne.

Variablerne 11 71 0, 48 65 0, 48 70 7, 11 15 1, 48 40 1 og 48 72 0 flyttes til pilotundersøgelserne for at muliggøre en vurdering af, om det er relevant og praktisk gennemførligt at indsamle data om disse variabler. Nogle medlemsstat har bemærket, at der for øjeblikket ikke foreligger data om disse variabler, og at det derfor er nødvendigt at gennemføre pilotundersøgelser, før de kan medtages blandt de obligatoriske data.

I afsnit 5 bliver det første referenceår 2002 i stedet for 2001, hvilket afspejler den sandsynlige dato for forordningens ikrafttræden.

IV. KONKLUSION

Rådet finder, at de ændringer, der er foretaget i dens fælles holdning, fuldt ud er i overensstemmelse med målene med den foreslåede forordning. Med disse ændringer er der skabt ligevægt mellem nødvendigheden af detaljerede data med henblik på at gennemføre analysen i de relevante erhvervssektorer og ønsket om at mindske udgifterne til indsamling af data og byrderne for virksomhederne mest muligt.